અને એ ફરી પાછા સ્મિત સાથે બોલ્યા “છે ને, કેમ નહીં? જયારે હું ખૂબ પ્રખ્યાત હતો. ત્યારે મિત્રો અને સ્વજનોથી એકદમ વીંટળાયેલો રહેતો. આ ફોટામાં ડેઇઝીના વાળ ઓળલા છે ને એવો તંતોતંત અને ત્યારેય હું આમ જ મઝામાં રહેતો. આજે તારા અને આ ડૉકટર સિવાય આ ડોસાને ‘કેમ છો?’ પૂછનાર કોઇ જ નથી. મારી સાથે રહેનારા સ્વજનો કંયારે વિખરાયા એની મેં નોંધ સુધ્ધાં નથી લીધી, છતાંય મારા અંતરની મજામાં કોઇ જ ફરક મેં પડવા દીધો નથી”